Նորին Սրբութեան վերջին հարցումը ուղղեց Ամերիկացի աշխարհածանօթ բեմադիր՝ Մարթին Սքորցեզէն որ Քահանայապետին հարցուց թէ ինչպէս կարելի է որ հաւատքը ապրի երիտասարդի մը սրտին մէջ հակառակ չարին։ Հարցումէն մեկնելով Նորին Սրբութիւնը դատապարտեց մարդկային արժանապատուութեան դէմ կիրակուած բռնութիւնները ու այդ բռնութիւններու դիմաց թելադրեց «արցունքներու շնորհքը» որ ըսաւ Ան՝ սիրտը կը բանայ։ Կարեկցութիւն, մօտիկութիւն, քնքշութիւն՝ առաքինութիւններն են որոնք կարող են փոխակերպել «դժուար հակամարտութիւններ» հաստատեց Ֆրանչիսկոս Սրբազան Քահանայապետը։